# Referat fra generalforsamling i Egebjergklubben d. 13. februar 2014

## Punkt 1: Valg af dirigent

Hans Østergaard blev valgt som dirigent. Det blev konstateret, at generalforsamlingen var lovligt varslet og dermed beslutningsdygtig.

## Punkt 2: Beretning

Formand Lis Folke fremlagde årsberetningen fra Egebjergklubben. Beretningen kan læses på hjemmesiden. Beretningen blev godkendt uden bemærkninger.

## Punkt 3: Regnskab

Ulla fremlagde regnskabet fra 2013, hvor det fremgår at Egebjergklubben kommer ud med et underskud på 12.639 kr. Arrangementerne i Egebjergklubben giver et overskud på 9.278, hvilket er en forbedring i forhold til sidste år. Egebjergbladet giver et underskud på godt 13.600 kr, hvilket svarer til det budgetteret beløb, som generalforsamlingen sidste år godkendte.

Egebjergklubbens formue beløber sig således til knap 27.000 kr.

Underskuddet på især Egebjergbladet blev debatteret og mange synspunkter blev fremlagt.
Erik Hagen fremlagde, at det var efterstræbt at ramme det i 2013 budgetteret beløb, hvilket er lykkedes.
Lone Tegner nævnte, at der sidste år var lavet et forsigtigt budget på bladet pga vigende annoncører.

Forslag fra salen om at øge indtægterne, gik på flere annoncører til bladet samt at det årlige beløb fra grundejerne på 15 kr øges til f.eks. 20 kr. Det blev også foreslået, at bestyrelsen skulle kigge mere på distribution via e-mails.
Dirigenten, Hans Østergaard, opfordrede efterfølgende alle til at være opmærksomme på annoncører til Egebjergbladet.

Revisor Jørgen Bragge fremhævede, at der for 2013 var budgetteret med et underskud på 15.500 kr, men at Egebjergklubben havde være i stand til at komme ud med et bedre resultat end budgetteret.

Bestyrelsen fremlagde, at den allerede er opmærksom på underskuddet på Egebjergbladet. Der er afholdt budget møde og mange af de på generalforsamlingens fremlagte synspunkter har allerede været diskuteret af bestyrelsen.

Efter en lang debat, blev regnskabet godkendt.

## Punkt 4: Forslag

Bestyrelsen har fremlagt forslag til vedtægtsændring (gældende under §7 og kan læses på hjemmesiden). Begrundelsen i forslaget er primært en fornyelse af vedtægterne i henhold til gældende praksis omkring bankkonto og betalingskort. Forslaget blev enstemmigt vedtaget, med en mindre rettelse: ”Foreningen tegnes af formanden i foreningen med et medlem af bestyrelsen”, som ændres til ”Foreningen tegnes af formanden i forening med et medlem af bestyrelsen”.

## Punkt 5: Budget

Ulla gennemgik budgettet for 2014, hvor et samlet underskud på godt 11.000 kr er budgetteret. Egebjergbladet er budgetteret med et underskud på 12.700.

Der var flere bemærkninger og kommentarer til budgettet fra de fremmødte. Igen blev bladet diskuteret og Erik Hagen fortalte, at udgift til bladtryk vil kunne reduceres til omkring 42.000 kr, såfremt der kun laves farvetryk på for- og bagside af bladet. Det blev derfor diskuteret, hvorvidt budgettet skulle revideres i henhold til dette. Det blev dog besluttet, at man i stedet henstillede til bestyrelsen, at den skulle arbejde på at nedbringe underskuddet på budgettet.

Budgettet blev herefter godkendt.

## Punkt 6: Valg

Der blev foretaget følgende valg til bestyrelsen, hvor Karin Thorsen ikke genopstillede:

Ulla Houe (genvalg)
Jette Boll (genvalg)
Per Groth-Andersen (genvalg)
Mette Raaschou-Nielsen (nyvalg)

Som suppleanter til bestyrelsen blev følgende valgt:

Ib Mørk (genvalg)
Benny Rasmussen (genvalg)
Finn Madsen (genvalg)
Lili Jakobsen (genvalg)
Lene Stiler (genvalg)

Som revisorer og revisorsuppleant blev følgende valgt:

Jørgen Bragge (revisor)
Lisbeth Navntoft (revisorsuppleant)

## Punkt 7: Eventuelt

Egebjergbladets redaktør Erik Hagen, der efter mange år ved roret har valgt at stoppe fik en kæmpe stor tak og akklamation for sin anselige indsats.

Referent: Jette Bisgaard Boll